Source: https://budapestkornyekitorvenyszek.birosag.hu/sajtokozlemeny/20171218/birosag-bunosnek-mondta-ki-k-l-n-vadlottat
Timestamp: 2018-06-20 22:33:00
Document Index: 1990983

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

A bíróság bűnösnek mondta ki K. L. N. vádlottat | Budapest Környéki Törvényszék
A bíróság bűnösnek mondta ki K. L. N. vádlottat
Beküldés ideje: 2017. december 18., 15:31
A Szigetszentmiklósi Járásbíróság 2017. december 18. napján megtartott nyilvános tárgyalásán bűnösnek mondta ki K. L. N. vádlottat tartás elmulasztásának vétségében, ezért őt a bíróság 1 év fogházban letöltendő, végrehajtásában 2 évre felfüggesztett szabadságvesztésre ítélte.
A tárgyaláson a vádlott és a sértett is megjelent. / Korábban a rendőrség előállította a vádlottat, aki ellen a Szigetszentmiklósi Járásbíróság adott ki körözést. 2017. december 6. napján a nyomozási bíró a meghallgatást követően visszavonta az elfogatóparancsot és mivel a vádlott együttműködő volt a bíróság nem rendelte el előzetes letartóztatását. /
A vádlott a tárgyaláson nem tett vallomást, fenntartotta a korábbi, nyomozati vallomását, melyben elismerte bűnösségét.
Az ítéletet az ügyész tudomásul vette, a vádlott és védője 3 nap gondolkodási időt tartott fenn.